Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Consiliului membrilor Consiliului Oleicol Internațional în ceea ce privește prelungirea acordului internațional din 2005 cu privire la uleiul de măsline și măslinele de masă /* COM/2014/0438 final - 2014/0203 (NLE) */





EXPUNERE DE MOTIVE 1. CONTEXTUL PROPUNERII Acordul internațional din 2005 privind uleiul de măsline și măslinele de masă expiră la 31 decembrie 2014, cu excepția cazului în care Consiliul membrilor Consiliului Oleicol Internațional (IOC) decide să îl prelungească, în conformitate cu dispozițiile articolului 47 alineatele (1) și (2) din acord. Acordul internațional din 2005 cu privire la uleiul de măsline și măslinele de masă facilitează cooperarea internațională și contribuie la dezvoltarea și la stabilitatea piețelor produsului în cauză, precum și la îndeplinirea obiectivelor Uniunii în domeniul politicii agricole și comerciale. În septembrie 2013, Consiliul Uniunii Europene a acordat Comisiei un mandat de negociere, prin care a autorizat-o să înceapă negocieri în numele UE, în scopul încheierii unui nou acord internațional cu privire la uleiul de măsline și măslinele de masă [COM(2013)646 final din 19 septembrie 2013]. Negocierile privind reînnoirea acordului sunt în curs de desfășurare. Ținând cont de evoluția discuțiilor, nu va fi posibilă finalizarea negocierilor până la sfârșitul lunii decembrie 2014 (când expiră actualul acord), așa cum era prevăzut. Acest nou acord implică o contribuție a Uniunii Europene la bugetele IOC. Această contribuție este înscrisă la postul 05 06 01 din bugetul UE (Acorduri internaționale privind agricultura). 2. PROPUNERE Având în vedere cele de mai sus, Comisia propune: Ca, în conformitate cu articolul 43 alineatul (2) și articolul 218 alineatul (9) din TFUE, Consiliul să autorizeze Comisia să solicite, în cadrul Consiliului membrilor IOC, o prelungire de un an a acordului actual și să voteze în favoarea unei astfel de prelungiri, în cazul în care acest punct este introdus pe ordinea de zi a Consiliului membrilor IOC. 2014/0203 (NLE) Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Consiliului membrilor Consiliului Oleicol Internațional în ceea ce privește prelungirea acordului internațional din 2005 cu privire la uleiul de măsline și măslinele de masă CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 43 alineatul (2), coroborat cu articolul 218 alineatul (9), având în vedere propunerea Comisiei Europene, întrucât: (1) Acordul internațional din 2005 cu privire la uleiul de măsline și măslinele de masă[1] („acordul”) expiră la 31 decembrie 2014, cu excepția cazului în care Consiliul membrilor Consiliului Oleicol Internațional (COI) decide, în conformitate cu dispozițiile articolului 47 alineatele (1) și (2) din acord, să îl prelungească de cel mult două ori cu câte maximum doi ani. (2) La 19 septembrie 2013, Consiliul a autorizat Comisia să înceapă negocieri, în numele Uniunii, în vederea încheierii unui nou acord internațional cu privire la uleiul de măsline și măslinele de masă. Directivele de negociere precizează că „în faza inițială a negocierilor, Comisia este autorizată să prezinte orice poziție pertinentă referitoare la orice chestiune care nu este menționată în orientări”[2]. (3) Discuțiile din cadrul IOC privind un nou acord sunt în curs de desfășurare. Ținând cont de stadiul actual al negocierilor, este cert că încheierea unui acord nu se va putea efectua până la 31 decembrie 2014. Prin urmare, este în interesul Uniunii să se asigure că acordul actual este prelungit. (4) Prelungirea acordului actual este distinctă de negocierile pentru încheierea unui nou acord. Prin urmare, este oportun să se acorde Comisiei, care reprezintă Uniunea în cadrul IOC, autorizarea de a solicita o prelungire de un an a acordului actual și de a vota în favoarea unei astfel de prelungiri, în cazul în care acest punct este introdus pe ordinea de zi a Consiliului membrilor IOC, ADOPTĂ PREZENTA DECIZIE: Articol unic Poziția care urmează să fie adoptată de Uniunea Europeană în cadrul Consiliului Oleicol Internațional este aceea de a solicita o prelungire de un an a acordului actual și de a vota în favoarea prelungirii acordului internațional din 2005 cu privire la uleiul de măsline și măslinele de masă, dacă prelungirea este propusă Consiliului membrilor. Prezenta decizie intră în vigoare la data adoptării. Adoptată la Bruxelles, Pentru Consiliu Președintele FIȘĂ FINANCIARĂ || FicheFin/14/ MK/dz/454600 6.221.2014.3 || DATA: 1.4.2014 1. || LINIE BUGETARĂ: 05 06 01- Acorduri internaționale privind agricultura || CREDITE: 2014 6 696 000 EUR 2. || TITLUL MĂSURII: Propunere de Decizie a Consiliului privind poziția care urmează să fie adoptată, în numele Uniunii Europene, în cadrul Consiliului membrilor Consiliului Oleicol Internațional în ceea ce privește prelungirea acordului internațional din 2005 cu privire la uleiul de măsline și măslinele de masă 3. || TEMEIUL JURIDIC: Articolele 207 și 218 din Tratatul privind funcționarea Uniunii Europene. 4. || OBIECTIVE: Prelungirea cu un an a acordului actual. 5. || INCIDENȚE FINANCIARE || PERIOADĂ DE 12 LUNI (mil. EUR) || EXERCIȚIUL ÎN CURS 2013 (mil. EUR) || EXERCIȚIUL URMĂTOR 2014 (mil. EUR) 5.0 || CHELTUIELI SUPORTATE - DIN BUGETUL UE (RESTITUIRI/INTERVENȚII) - DIN BUGETELE NAȚIONALE - DIN ALTE SECTOARE || || || 5.1 || VENITURI - RESURSE PROPRII ALE UE (TAXE/TAXE VAMALE) - LA NIVEL NAȚIONAL || || || || || 2015 || 2016 || 2017 || 2018 5.0.1 || CHELTUIELI ESTIMATIVE || 3,8 || || || 5.1.1 || VENITURI ESTIMATIVE || || || || 5.2 || METODĂ DE CALCUL: -------- 6.0 || ESTE POSIBILĂ FINANȚAREA DIN CREDITE ÎNSCRISE LA CAPITOLUL CORESPUNZĂTOR DIN BUGETUL ACTUAL? || DA 6.1 || PROIECTUL POATE FI FINANȚAT PRIN TRANSFER ÎNTRE CAPITOLELE BUGETULUI ACTUAL? || - 6.2 || VA FI NECESAR UN BUGET SUPLIMENTAR? || - 6.3 || VOR TREBUI INCLUSE CREDITE ÎN BUGETELE VIITOARE? || DA OBSERVAȚII: Se urmărește prelungirea cu un an a acordului actual privind Consiliul Oleicol Internațional (COI), care expiră la 31 decembrie 2014. Bugetul pe 2015 al IOC nu a fost încă adoptat. Din cauza circumstanțelor excepționale legate de prelungirea acordului, cuantumul contribuției UE la bugetul IOC este estimat la 3,8 milioane EUR. Această linie bugetară finanțează contribuțiile pentru mai multe organisme internaționale. Cu toate acestea, de îndată ce noul acord al IOC va fi adoptat, viitoarea contribuție a UE la IOC ar putea să depășească din nou suma necesară pentru prelungirea acordului. Valoarea totală a liniei bugetare ar putea atinge, prin urmare, suma din programarea financiară 2014-2020. [1] JO L 302, 19.11.2005, p. 47. [2] COM(2013) 646 final, 19.9.2013.